หุ้นโซลปิดร่วง 1.42% เหตุวิตกการเมือง,จับตาประชุมเฟด
หุ้นโซลปิดร่วง 1.42% เหตุวิตกการเมือง,จับตาประชุมเฟด
2 พ.ย. 2559

ดัชนีคอมโพสิตตลาดหุ้นเกาหลีใต้ปิดร่วงในวันนี้ต่อเนื่องเป็นวันที่ 4 อันเนื่องจากความวิตกกังวลเกี่ยวกับความไม่แน่นอนทางการเมืองทั้งในเกาหลีใต้และสหรัฐ ขณะเดียวกันนักลงทุนยังระมัดระวังการซื้อขายก่อนที่จะทราบผลการประชุมของธนาคารกลางสหรัฐ (เฟด) ในช่วงเช้าวันพรุ่งนี้ตามเวลาไทย สำหรับสกุลเงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ร่วงลง 28.45 จุด หรือ -1.42% ปิดที่ 1,978.94 จุด โดยมีปริมาณการซื้อขายปานกลาง 328 ล้านหุ้น มูลค่า 4.3 ล้านล้านวอน (3.8 พันล้านดอลลาร์) โดยมีหุ้นลบมากกว่าหุ้นบวกในสัดส่วน 754 ต่อ 94